Greek Legal Document

Category: 327

Content:
59. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.22602 της 14/28 Ιαν.1991 (ΦΕΚ Β΄ 35) Στοιχεία αξιολόγησης επενδύσεων, βαθμολόγηση και τρόπος λειτουργίας-εφαρμογής των κριτηρίων υπαγωγής επενδύσεων του τομέα παροχής υπηρεσιών στις διατάξεις του Νόμ. 1892/90. Έχοντας υπόψη: 1.Τις διατάξεις του Νόμ. 1892/90 «Για τον εκσυγχρονισμό και την ανάπτυξη και άλλες διατάξεις» και ειδικότερα το άρθρ. 7 παρ. 3 του νόμου αυτού. 2.Τις διατάξεις του Νόμ. 1558/85 (ΦΕΚ 137/26.7.85 τεύχος Α΄) «Κυβέρνηση και Κυβερνητικά Όργανα». 3.Τις διατάξεις της Υ/1201/5.10.90 απόφασης του Πρωθυπουργού και Υπουργού Εθνικής Οικονομίας «Καθορισμός αρμοδιοτήτων του Αναπληρωτή Υπουργού Εθν. Οικονομίας Ευθύμιου Χριστοδούλου», όπως τροποποιήθηκε με την Υ 1250/91 απόφαση Πρωθυπουργού. - 675 13.Γ.β.59 Κίνητρα Ιδιωτικών Επενδύσεων στην Περιφέρεια Κριτήρια βιωσιμότητας Άρθρ.1.-1.Για την εκτίμηση της βιωσιμότητας των υποβαλλομένων για υπαγωγή στις διατάξεις του Νόμ. 1892/90 επενδυτικών προγραμμάτων του τομέα παροχής υπηρεσιών, λαμβάνονται υπόψη τα ακόλουθα κριτήρια: α.Τα χαρακτηριστικά του φορέα της επένδυσης. β.Οι προοπτικές κερδοφόρας δραστηριότητας της μονάδας που θα δημιουργηθεί ή της ήδη υφιστάμενης στο βαθμό που επηρεάζεται από την προτεινόμενη επένδυση. γ.Η οργάνωση της επιχείρησης. 2.Για την εφαρμογή των παραπάνω κριτηρίων εκτιμώνται ιδίως, τα ακόλουθα στοιχεία: α)Όσον αφορά τον φορέα: η εμπειρία του, η κλίμακα και τα αποτελέσματα των δραστηριοτήτων του στο παρελθόν, η φερεγγυότητα και η οικονομική του επιφάνεια ως προς την επάρκεια των ίδιων κεφαλαίων για την κάλυψη των συνολικών χρηματοδοτικών αναγκών της επιχείρησης. Για τις ήδη λειτουργούσες επιχειρήσεις εκτιμώνται επίσης τα οικονομικά τους αποτελέσματα στο πρόσφατο παρελθόν καθώς επίσης και η παρούσα οικονομική τους κατάσταση. β)Όσον αφορά τις προοπτικές κερδοφόρας δραστηριότητας της επιχείρησης: Ο τόπος εγκατάστασης σε σχέση με το μέγεθος και τις ανάγκες της αγοράς, το χρηματοδοτικό σχήμα, τα τεχνικά χαρακτηριστικά της επένδυσης και οι επιπτώσεις τους στην ποιότητα των παρεχομένων υπηρεσιών, οι προβλέψεις εσόδων και οικονομικών αποτελεσμάτων, οι αριθμοδείκτες αποδοτικότητας της επένδυσης και γενικά η εκτίμηση όλων των τεχνικοοικονομικών στοιχείων και αναλύσεων που περιέχονται στην υποβαλλόμενη από τον επενδυτή τεχνικοοικονομική προμελέτη. γ) Όσον αφορά την οργάνωση της επιχείρησης: εξετάζεται η δυνατότητα εύρυθμης και αποτελεσματικής λειτουργίας της μέσω της προτεινόμενης οργανωτικής της δομής και της ποσοτικής και ποιοτικής στελέχωσής της. Κριτήρια υπαγωγής επενδύσεων Άρθρ.2.-1.Η υπαγωγή επενδύσεων στις διατάξεις του Νόμ. 1892/90 γίνεται με βάση τη βαθμολογία τους που προκύπτει από την εφαρμογή των κριτηρίων της επόμενης παραγράφου. 2α.Βαθμός συμβολής στην οικονομική ανάπτυξη: -Στις επιχειρήσεις παροχής υπηρεσιών εξαιρετικά προηγμένης τεχνολογίας (περίπτ. (ιη) της παρ. 1 του άρθρ. 2 του Νόμ. 1892/90), παρέχονται 25 βαθμοί. -Στις επιχειρήσεις ανάπτυξης λογισμικού τις επιχειρήσεις ανάπτυξης τεχνολογιών και εργαστήρια εφαρμοσμένης βιομηχανικής, ενεργειακής και μεταλλευτικής έρευνας (περίπτ. (κβ) της παρ. 1 του άρθρ. 2 του Νόμ. 1892/90), παρέχονται 25 βαθμοί. -Στα κέντρα τεχνικής βοήθειας για τη βιομηχανία και βιοτεχνία, (περίπτ. (δ) της παρ. 1 του άρθρ. 2 του Νόμ. 1892/90), παρέχονται 20 βαθμοί. -Στις επιχειρήσεις υγρών καυσίμων και υγραερίων (περίπτ. (ια της παρ. 1 του άρθρ. 2 του Νόμ. 1892/90), παρέχονται 15 βαθμοί. -Στις επιχειρήσεις εκμετάλλευσης λιμένων αναψυχής της (περιπτ. (κα) της παρ. 1 του άρθρ. 2 του Νόμ. 1892/90, παρέχονται 25 βαθμοί και στις επιχειρήσεις εκμετάλλευσης συνεδριακών κέντρων ή γηπέδων γκόλφ της ίδιας ως άνω περίπτωσης, παρέχονται 15 βαθμοί. Οι πιο πάνω επιχειρήσεις υπάγονται στις διατάξεις της παρούσας απόφασης υπό τον όρο ότι στον τόπο εγκατάστασης των προαναφερομένων δραστηριοτήτων δεν εκμεταλλεύονται παράλληλα τουριστική μονάδα (ξενοδοχείο ή κατασκηνωτικό κέντρο). Στις περιπτώσεις παράλληλης εκμετάλλευσης τουριστικής μονάδας, έχουν εφαρμογή οι διατάξεις της 22488/9.1.91 απόφασης του Υπουργού Εθνικής Οικονομίας. -Στις λοιπές κατηγορίες επιχειρήσεων παροχής υπηρεσιών του άρθρ. 2 του Νόμ. 1892/90 παρέχονται 5 βαθμοί.  «Στις επιχειρήσεις με αντικείμενο την παραγωγή ηλεκτρισμού από την εκμετάλλευση της αιολικής, ηλιακής, υδροηλεκτρικής και γεωθερμικής ενέργειας (της περίπτ. κγ της παρ. 1 του άρθρ. 2 του Νόμ. 1892/90), παρέχονται 25 βαθμοί». Το τελευταίο μέσα σε «» εδάφιο της περίπτ. α΄, προστέθηκε από την 33255/18 Ιουλ.-7 Αυγ. 1991 (ΦΕΚ Β΄ 624), απόφ. Αναπλ. Υπ. Εθνικής Οικονομίας. β. Συμβολή στην αναβάθμιση της ποιότητας ζωής: Στις επιχειρήσεις κατασκευής και εκμετάλλευσης σταθμών αυτοκινήτων για δημόσια χρήση (περίπτ. (κ) της παρ. 1 του άρθρ. 2 του Νόμ. 1892/90) που πραγματοποιούν επενδύσεις σε αστικά κέντρα με ιδιαίτερα οξυμένα κυκλοφοριακά και περιβαλλοντολογικά προβλήματα, παρέχονται 25 βαθμοί. Στις περιπτώσεις αυτές δεν παρέχονται οι βαθμοί που καθορίζονται στο τελευταίο εδάφιο της προηγούμενης περίπτ. (α). (Αντί για τη σελ. 86,403(β) Σελ. 86,403(γ) Τεύχος 1404 Σελ. 33 - 676 Κίνητρα Ιδιωτικών Επενδύσεων στην Περιφέρεια 13.Γ.β.59 γ. Βαθμός ίδιας συμμετοχής. Παρέχονται μέχρι 20 βαθμοί για την αυξημένη από 0 έως 50% συμμετοχής του φορέα στη συνολική δαπάνη της παραγωγικής επένδυσης, πέραν από την προβλεπόμενη  Ο υπολογισμός των βαθμών γίνεται με τον τύπο: Βαθμοί =(ΙΣΕ - ΙΣΠΝ/ΙΣΠΝ) Χ 2 Χ 20 ΙΣΕ = Ίδια Συμμετοχή του φορέα, ΙΣΠΝ = Ίδια Συμμετοχή προβλεπόμενη από το νόμο. δ. Σχέση Καθαρών Κερδών προς τον Κύκλο Εργασιών: Παρέχονται μέχρι 10 βαθμοί για τη μέση απόδοση του δείκτη μέχρι 15% (για τον υπολογισμό λαμβάνεται ο μέσος όρος των καθαρών κερδών και των εσόδων της πρώτης πενταετίας λειτουργίας της επιχείρησης μετά την ολοκλήρωση της επένδυσης). Καθαρά Κέρδη = Κέρδη προ φόρων. Ο υπολογισμός των βαθμών του κριτηρίου αυτού γίνεται με τον τύπο: Βαθμοί = μέση απόδοση του δείκτη Χ 10 Χ 100/15. Για τον υπολογισμό του δείκτη χρησιμοποιούνται τα ποσά των καθαρών κερδών και εσόδων που προκύπτουν από τους πίνακες προβλέψεων της μελέτης βιωσιμότητας που εκπονείται από την Υπηρεσία. 3.Οι επενδύσεις κάθε εξαμήνου που έχουν κριθεί βιώσιμες, κατατάσσονται σύμφωνα με το σύνολο των βαθμών που συγκεντρώνουν από τα κριτήρια της παρ. 2 του παρόντος άρθρου, με πρόταξη εκείνων που συγκεντρώνουν την υψηλότερη βαθμολογία. Σε περίπτωση ισοβαθμίας, η πρόταξη των επενδύσεων γίνεται από την αρμόδια γνωμοδοτική Επιτροπή, μετά από εκτίμηση της συμβολής των ισοβαθμούντων επενδύσεων στην Ανάπτυξη της Χώρας. Διαδικασία εξέτασης και γνωμοδότησης  για την υπαγωγή των επενδύσεων Άρθρ.3.-1.Οι αιτήσεις υπαγωγής επενδύσεων στις διατάξεις του Νόμ 1892/90 των επιχειρήσεων του τόμεα παροχής υπηρεσιών που υποβάλλονται κάθε εξάμηνο, εξετάζονται από την αρμόδια Γνωμοδοτική Επιτροπή ομαδοποιημένες, σε 2 στάδια ως εξής: α)Κατά το πρώτο στάδιο, από το σύνολο των επενδύσεων του τομέα παροχής υπηρεσιών που έχουν υποβληθεί, η αρμόδια Γνωμοδοτική Επιτροπή γνωμοδοτεί ύστερα από αιτιολογημένη εισήγηση της οικείας υπηρεσίας Ιδιωτικών Επενδύσεων, για την απόρριψη εκείνων που κρίνονται μη βιώσιμες, με βάση τα κριτήρια του άρθρ. 1 της παρούσας. Σελ. 86,404(γ) Τεύχος 1404 Σελ. 34 β)Κατά το δεύτερο στάδιο εξέταση, από τις επενδύσεις που κρίθηκαν βιώσιμες στο πρώτο στάδιο, η αρμόδια Γνωμοδοτική Επιτροπή γνωμοδοτεί για την υπαγωγή των προτασσομένων σύμφωνα με την παρ. 3 του άρθρ. 2 της παρούσας επενδύσεων, και μέχρι την κάλυψη του κατανεμηθέντος γι’ αυτές ποσού επιχορηγήσεων της απόφασης του δευτέρου εδαφίου της παρ. 8 του άρθρ. 6 του Νόμ. 1892/90. Για την κατάταξη από την αρμόδια Γνωμοδοτική Επιτροπή των Επενδύσεων σύμφωνα με την παρ. 3 του άρθρ. 2 της παρούσας, με βάση τα κριτήρια της παρ. 2 του ιδίου άρθρου, υποβάλλεται συνολική εισήγηση της οικείας υπηρεσίας Ιδιωτικών Επενδύσεων για τον τομέα παροχής υπηρεσιών, στην οποία επισυνάπτονται οι εξατομικευμένες εισηγήσεις βιωσιμότητας των επενδυτικών σχεδίων. 2.Η αρμόδια Γνωμοδοτική Επιτροπή έχει την ευχέρεια, μετά από συνεννόηση με την οικεία υπηρεσία Ιδιωτικών Επενδύσεων να ενοποιεί τα δύο στάδια εξέτασης της προηγούμενης παραγράφου σε μια ενιαία διαδικασία εξέτασης κατά την οποία η Επιτροπή, μετά το διαχωρισμό των επενδύσεων που κρίνονται μη βιώσιμες γνωμοδοτεί για την υπαγωγή των λοιπών επενδύσεων σύμφωνα με τη (β) περίπτωση της προηγουμένης παραγράφου. 3.Οι διαδικασίες εξέτασης και γνωμοδότησης των προηγουμένων παραγράφων μπορούν να εξαντλούνται σε περισσότερες της μιας συνεχόμενες συνεδριάσεις. Στις περιπτώσεις αυτές εκδίδεται ενιαίο πρακτικό για το σύνολο των συνεχομένων αυτών συνεδριάσεων. 4.Στις περιπτώσεις που με την απόφαση της παρ. 8 του άρθρ. 6 του Νόμ. 1892/1990, κατανέμονται ποσά επιχορηγήσεων για επενδύσεις σε συγκεκριμένες δραστηριότητες του τομέα παροχής υπηρεσιών, οι διαδικασίες που προβλέπονται από τις προηγούμενες παρ. 1 και 2, εφαρμόζονται αυτοτελώς για το σύνολο των υποβληθεισών στις δραστηριότητες αυτές επενδύσεων. Άρθρ.4.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. - 677 13.Γ.β.59 Κίνητρα Ιδιωτικών Επενδύσεων στην Περιφέρεια